হরিপাড়
হরিপাড় দক্ষিণ ভারতের কেরালা রাজ্যে অবস্থিত আলেপ্পি জেলার একটি পৌর শহর। শহরটি ৬৬ নং জাতীয় সড়কের ওপর আলেপ্পি ও কোল্লাম শহরের মধ্যবর্তী স্থানে অবস্থিত৷ হরিপাড়ের পূর্বদিকে রয়েছে পল্লীপাড় ও বীয়পুরম, উত্তরদিকে করুবাত্র, পশ্চিমদিকে কুমারপুরম ও কার্তিকপল্লী এবং দক্ষিণদিকে নঙ্গিয়ারকুলঙ্করা৷ হরিপাড় আরব সাগরের অতি নিকটে অবস্থিত যা মাবেলিকরার সাথে ত্রিকুন্নপ্পির সংযোগ স্থাপন করেছে৷ শহরটি ক্ষেত্রনগরী (অর্থাৎ মন্দিরের শহর) নামেও স্থানীয়দের মধ্যে পরিচিত৷ এগুলির মধ্যে হরিপাড় শ্রীসুব্রহ্মণ্য স্বামী মন্দির সর্বাধিক উল্লেখযোগ্য৷ অনুষ্ঠিত পয়িপাড় জলোৎসবম বহু দেশি বিদেশি পর্যটক আকর্ষণ করে৷ মন্দিরের সুব্রহ্মণ্যম মূর্তিটি পাতাম নৌকায় করে কণ্ডলুর থেকে এখানে আনা হয়েছিলো বলে মনে করা হয়৷